L- Erbgħa , Novembru 19 , 2008 Ma stajtx ma naqsmux ma ħaddieħor dan l- artiklu . Mhux għax se jarawh aktar nies hawn milli fuq il- websajt tat- Times ta' Londra , imma insomma . . . Il- Ġimgħa , Awissu 29 , 2008 Daż- żmien idejjaqni . Qisek tkun trid taqta' l- għatx bil- perżut . Kulħadd jitkellem fuq iċ- ċaqliq ta' dak u l- ieħor , imma logħob ftit li xejn . U x' logħob ! Partiti ta' ħbiberija qisek qed tara 'l nannti tippassiġġa max- xatt . Ikollok sebgħa mitt sena biex tara l- akkwist il- ġdid tat- tim tiegħek , imma jkollok titqanna b' xi tifel tal- youths . Tournaments bla sens għax fis- sajf ukoll hemm bżonn il- flus tad- drittijiet tat- televixin . Ħalliha li Chalsea - Milan jiġu 5 - 0 . Imbagħad ikun hemm il- kurżita' tal- preliminari tal- kompetizzjonijiet Ewropej . M' għandniex xi ngħidu , kif tfixklina minn meta waqa' l- ħajt ta' Berlin ! Issa qajla għadni niftaħar li naf dwar il- maġġornaza tat- timijiet tal- futbol Ewropej , jew li naf il- ġeografija ta' l- Ewropa bis- saħħa tal- futbol . Mhux ta' b' xejn il- UEFA ddeċidiet li taqsam il- preliminari tat- tazza UEFA f' reġjuni - għallinqas nippruvaw insegwu t- timijiet tan- naħat tagħna . . . Il- Ħamis , Diċembru 06 , 2007 Mark ġibidli l- attenzjoni għal din il- ta' fotografu Olandiż . U probabbli kienet l- isbaħ ħaġa li ġratli f' nofstanhar ta' emails u laqgħat meta hemm barra kien hemm ix- xemx ta' Diċembru li ssibha Malta biss . Is- serje ta' ritratti tgħaqqad flimkien is- sbuħija , l- innoċenza , il- ġenwinita' u l- passjoni tal- futbol tad- dilettanti max- xenarju ġeografiku mill- isbaħ lfejn ( ġieli ) jintlagħab . Minn banda tefagħni lura fiż- żmien meta konna mmorru għal- logħob bil- vann daqqa San Pawl il- Baħar , daqqa Ħad - Dingli , daqqa l- Mosta , biex ma nsemmix ix- Schreiber jew xi logħba l- Mellieħa l- Ħadd fit- 8.30 am ( inkredibbli , fil- kampjonat tal- Youths kull meta konna nilagħbu mal- Mellieħa kienu jtuna logħba għand Alla kmieni filgħodu ) . Mill- banda l- oħra fakkarni f' kemm hawn min japprezza l- logħba per se ' , aktar mix- xinxilli li ġġib magħha aktar ma' tmur 'il fuq fil- livell . Bħal meta qomna filgħodu nparlaw qisna żewġ subien ħerqana dwar dokumentarju - ta' Olandiż ieħor - li konna rajna fuq l- Arte dwar logħba bejn , li ressqet żewġ komunitajiet minn żewġt itruf tad- dinja lejn xulxin - u jien mort niġri nordnah fuq dvd . Il- logħob fil- perspettiva t- tajba . Niżlitli għasel , Mark . Bejn separazzjoni u spekulazzjoni fuq mara ġdida , bejn ir- rifjut imġedded lit- Torok u l- insistenza li l- Parlament Ewropew ma jitlaqx minn Strasbourg . Filli daħkan wara li aċċerta ruħu li l- Franċiżi se jdaħħlu u filli jappella għall- kalma għax li d- duda fil- qalba ta' pajjiżu għadha hemm . Sarkozy huwa dak li qabel l- elezzjoni ddikjara li se jixkupa l- irmixk mill- irħula madwar Pariġi . Sadanittant fl- Italja għadhom jidħku bihom infushom u jfakkru lil dak il- povru li miet f' inċident sfortunat fi triqtu lejn logħba futbol daqs li kieku kien xi plejer leġġendarju . Għadhom iridu jipperswadu lilhom infushom li l- futbol irid jgħid il- " ħtija tiegħi " tliet darbiet - sempliċiment għax dan inzerta jsegwi t- tim tiegħu . U l- gazzetta li jinqeda b' din l- orġa ta' miżinformazzjoni biex ipinġi tila differenti u forsi naraw farka minn kif jaraw il- ħajja hu u sħabu . X' inhi r- ribelljoni lejn l- ordni pubbliku ? Għala quddiem il- kompjuter nindiehsu ma' ruxxmata nies li qas qatt ma ltqajna magħhom u aktar ma jkollok friends fuq il- facebook aktar tħossok ' in ' , imbagħad mill- għatba 'l barra qisu kulħadd irid joħodha kontra kulħadd ? Frustranti wisq meta tkun trid u ma tistax . Min jaf kemm iħossuha individwi li volontarjament jagħtu sehemhom fl- amministrazzjoni ta' xi sport ( jew anke oqsma oħra ) . Trid u ma tistax , għax m' għandekx riżorsi , għax m' għandekx nies jew sempliċiment għax issib bibien jingħalqu f' wiċċek . Nuqqas li tant jitfagħna lura huwa dak fl- infrastruttura . Mhux qed nitkellem dwar stadia daqs il- Maracana . . . qed nitkellem dwar pitch diċenti mgħammar bi dressing rooms , xi żewġ uffiċċji fejn tista' tagħmel laqgħa jew attività , u forsi bar - f' kull raħal . Qed nitlob id- dinja ? Hija proposta li taqa' daqshekk lura fil- prijoritajiet ta' min imexxi ? Taqta' ftit eċċezzjonijiet , iva . L- impressjoni li kelli fil- Lussemburgu kienet li n- nies hemmhekk bil- kontra : jistgħu imma ma jridux . Għandhom il- faċilitajiet li aħna noħolmu , imma fl- isport għażżenin u anonimi mhux ħażin xorta waħda , tant li jħaqquha magħna ( għalkemm mhux fid- dixxiplini kollha ) . Jien , li hawn Malta bħala plejer ( ! ) lanqas kont ninġabar fit- Tielet Diviżjoni , hemmhekk kont nilgħab f' lig bejn il- kumpaniji fi grawnds bil- ħaxix ( u mhux kwistjoni ta' xita u temp għax ħaxix artifiċjali hemm ukoll ) , bil- faċilitajiet kollha miżmuma bl- akbar attenzjoni - f' kull biċċa raħal fejn nesa' l- karkura x- xitan , li ħdejhom Birżebbuġa tidher metropoli . Taqta' l- faċilitajiet ta' l- MFA , f' Malta tgħoddhom fuq subgħajk ta' id waħda l- klabbs li għandhom dawn il- faċilitajiet . F' moħħi jiġuni l- Hibs , St Andrews u forsi l- Ħamrun ( il- Furjana jekk iridu ) . St Andrews , tim li jikkompeti fit- Tieni Diviżjoni ( mhux fix- xinxilli tal- Premier ) għandu l- aqwa faċilitajiet u waħda mill- aħjar skejjel għat- tfal . Naf li l- paragun jinxtamm qisu cliché , imma inevitabbli . Naf li l- gvern lokali fl- irħula lokali fil- Lussemburgu jkollu baġit daqs kemm ikollhom erba' kunsilli minn tagħna . Imma l- infrastruttura sportiva hija proprju l- għeruq ta' l- iżvilupp sostenibbli tal- klabbs , tal- kompetizzjoni , u fl- aħħar mill- aħħar tal- logħba nnifisha . Biex ma nsemmux saħħet in- nies li jipprattikaw xi sport u l- effett pożittiv indirett għaliex ikun hemm inqas pressjoni fuq is- servizz tas- saħħa pubbliċi . F' Malta , lanqas jekk trid tagħmel dan ma tista' . Lanqas jekk klabb ( u l- membri tiegħu ) jissallab biex iġib il- finanzi meħtieġa . U biex klabb jingħata art fejn jista' jsir żvilupp utli ( mhux blokka appartamenti b' garaxxi taħthom ) , emmnuni aktar faċli nirbħu t- tazza tad- dinja . Hemm min irnexxielu , imma forsi hawn tidħol il- logħba politika taċ- " ċejċa fid- distrett tiegħi " . X' jibqa' fik li ġej u sejjer laqgħat u tħabbel moħħok fuq pjan fit- tul għas- sostenibbiltà ta' klabb żgħir ? Mhux qed ngħid li kull klabb li rnexxielu jagħmel din il- qabża , għamilha għax ġie ffavorit . Altru minn hekk - hemm min iservi ta' mudell , xi wħud semmejthom hawn fuq . Imma din hi l- impressjoni li tieħu meta tkun għadek tittama li l- kabb tiegħek xi darba jingħatalu grawnd fejn jilgħab u jittrenja ( immaġina mekkanik bla garaxx , furnar bla forn ) . Qed ngħid dan proprju meta l- MFA nediet programm ta' fondi mill- UEFA maħsub għa proġetti infrastrutturali fil- klabbs . Meta nisma' min jgħid li l- MFA għandha tgħin aktar lill- klabbs nibda naqbeż minn ġewwa . L- assoċjazzjoni nazzjonali m' għandhiex tkun il- father christmas li jduru lejh il- klabbs . Il- futbol ikun vera b' saħħtu meta l- klabbs ikunu jkampaw waħedhom - mingħajr ma jiddependu fuq il- bwiet fondi ta' l- individwi . Li jiġi mingħand l- assoċjazzjoni huwa kollu fsied : li nilagħbu l- kampjonati fi grawnds bil- ħaxix għal wieħed , tnejn u issa ġej it- tielet wieħed ( għall- youths ) f' Ta' Qali huwa grazzi għall- assoċjazzjoni . Fil- verità għandhom ikunu l- klabbs li jkollhom dawn il- faċilitajiet . U għandha tiġi mill- gvernijiet , possibbilment permezz tal- kunsilli lokali , li jagħmluha possibbli . Biex min irid jaħdem , ikun jista' . U jkun qiegħed jagħti servizz mhux biss lill- klabb tiegħu , imma lil komunità sħiħa . Imma mbagħad il- famuża " issa ċ- ċans li jtukom widen , għax ġejja l- elezzjoni " . . .